Walter Mondale

De Walter Frederick „Fritz“ Mondale, gebuer de 5. Januar 1928 zu Ceylon, am Minnesota, a gestuerwen den 19. Abrëll 2021 zu Minneapolis"Walter F. Mondale, Carter’s vice president who lost White House bid, dies at 93." washingtonpost.com, 2021-04-19., war en US-amerikanesche Politiker (Minnesota Democratic-Farmer-Labor Party; resp. Demokratesch Partei). Hie war, ënner dem President Jimmy Carter, vun 1977 bis 1981 den 42. Vizepresident vun de Vereenegte Staaten.

Virdru war hie vun 1960 bis 1964 Attorney General (Justizminister) vu Minnesota a vun 1964 bis 1976 Member vum US-Senat. De Mondale war 1984 Presidentschaftskandidat vun den Demokraten, huet d'Walen awer géint de Ronald Reagan, dee scho President war, verluer. Vun 1986 bis 1993 war hie President vum National Democratic Institute for International Affairs a vun 1993 bis 1996 Ambassadeur vun den USA a Japan.

 Literatur 
 Walter F. Mondale & David Hage: The Good Fight: A Life in Liberal Politics. University of Minnesota Press, 2013; ISBN 978-0816691661

 Um Spaweck 

Kategorie:Vizepresidente vun den USA
Kategorie:US-amerikanesch Senateuren
Kategorie:US-amerikanesch Ambassadeuren
Kategorie:Gebuer 1928
Kategorie:Gestuerwen 2021